CELEX: 52011PC0710
Language: sk
Date: 2011-11-11
Title: Návrh SMERNICA EURÓPSKEHO PARLAMENTU A RADY ktorou sa mení a dopĺňa smernica Európskeho parlamentu a Rady 2006/126/ES, pokiaľ ide o vodičské preukazy, ktoré zahŕňajú funkcie karty vodiča

|

52011PC0710

Návrh SMERNICA EURÓPSKEHO PARLAMENTU A RADY ktorou sa mení a dopĺňa smernica Európskeho parlamentu a Rady 2006/126/ES, pokiaľ ide o vodičské preukazy, ktoré zahŕňajú funkcie karty vodiča  /* KOM/2011/0710 v konečnom znení - 2011/0327 (COD) */  

	DÔVODOVÁ SPRÁVA1. KONTEXT NÁVRHUTento návrh na zmenu a doplnenie smernice Európskeho parlamentu a Rady 2006/126/ES („smernica o vodičských preukazoch“) nadväzuje na návrh nariadenia Európskeho parlamentu a Rady, ktorým sa mení a dopĺňa nariadenie Rady (EHS) č. 3821/85 o záznamovom zariadení v cestnej doprave („nariadenie o tachografoch“) a ktorým sa mení a dopĺňa nariadenie Európskeho parlamentu a Rady (ES) č. 561/2006, ktorý prijala Komisia 19. júla 2011[1]. Dané dva návrhy tvoria legislatívny balík, ktorého cieľom je lepšie presadzovať sociálne pravidlá v cestnej doprave a znížiť množstvo podvodov a administratívnu záťaž prostredníctvom rozvoja technických aspektov tachografov a zvýšením ich účinnosti.2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIA VPLYVUPočas konzultácií a posúdenia vplyvu na účely zmeny a doplnenia nariadenia o tachografoch sa zúčastnené strany zhodli na riešení s cieľom obmedziť možnosti podvodov a zároveň z dlhodobého hľadiska znížiť náklady (namiesto dvoch dokumentov by sa vydával a kupoval len jeden), a to zlúčiť kartu vodiča s vodičským preukazom. Výsledky konzultácií so zainteresovanými stranami a posúdenia vplyvu už boli zverejnené[2].Vodičské preukazy a karty vodiča sa vydávajú vo formáte kreditných kariet a obsahujú veľmi podobné informácie (podrobné údaje o vodičovi, fotografiu atď.) V smernici o vodičských preukazoch sa už umožňuje vložiť mikročip do vodičského preukazu v štandardizovanom formáte. Okrem toho, obidva doklady majú dobu platnosti obmedzenú na päť rokov, nakoľko v smernici o vodičských preukazoch sa ustanovuje, že od 19. januára 2013 budú vodičské preukazy vodičov nákladných automobilov a autobusov platné päť rokov.Zlúčenie dokladov by si teda nevyžadovalo žiadnu zmenu doby platnosti súčasných kariet tachografov, a teda ani doby ich životnosti (na rozdiel od vodičských preukazov sa totiž používajú denne). Zlúčenie kariet vodiča s vodičskými preukazmi by pri cestnej kontrole uľahčilo odhalenie vodičov, ktorí používajú kartu, ktorá im nepatrí, alebo používajú dve karty. Okrem toho, vodiči budú menej ochotní umožniť iným vodičom, aby využívali ich vodičský preukaz na obchádzanie systému tachografov.Z posúdenia vplyvu vyplynulo, že zlúčenie kariet vodiča s vodičskými preukazmi by umožnilo znížiť administratívnu záťaž o približne o 100 miliónov EUR ročne.3. PRÁVNE PRVKY NÁVRHUV článku 27 návrhu na zmenu a doplnenie nariadenia Rady (EHS) č. 3821/85 sa predpokladá, že karty vodiča sa budú vydávať v súlade s ustanoveniami nariadenia o tachografoch do 18. januára 2018. Ustanovuje sa aj to, že s účinnosťou od 19. januára 2018 sa karty vodičov zahrnú do vodičských preukazov a budú sa vydávať, obnovovať, vymieňať a nahrádzať v súlade s ustanoveniami smernice 2006/126/ES.Tento proces postupného nahradzovania kariet vodiča vodičskými preukazmi si vyžaduje zmenu a doplnenie smernice o vodičských preukazoch, aby sa právneho hľadiska zaistila koexistencia uvedených dvoch funkcií spojených v jedinom dokumente, t. j. aby vodičský preukaz plnil funkcie karty vodiča.Na karty vodiča sa v súčasnosti vzťahujú postupy typového schvaľovania doplňujúce postupy platné pre vodičské preukazy. Od 19. januára 2018 sa typové schvaľovanie vodičských preukazov poskytovaných vodičom z povolania, a teda zahŕňajúcich aj funkcie karty tachografu vodiča, bude musieť riadiť platnými požiadavkami týkajúcimi sa mikročipu, ktoré sú ustanovené v súlade s touto smernicou a všetkými ďalšími požiadavkami uvedenými v nariadení Rady (EHS) č. 3821/85, ako je napríklad skúška interoperability alebo skúška logickej funkčnosti. Pri vykonávaní opatrení súvisiacich s typovým schvaľovaním by však nemalo dochádzať k duplicite skúšok.Návrh nebude mať vplyv na vodičské preukazy pre súkromné osoby a týka sa výhradne vodičov z povolania, na ktorých sa vzťahujú pravidlá o čase jazdy a čase odpočinku a povinnosť používať tachograf. Od 19. januára 2018 sa bude každý nový vodičský preukaz alebo karta vodiča vydávať ako jediný dokument.4. VPLYV NA ROZPOČETNávrh si nevyžaduje žiadne dodatočné náklady z rozpočtu EÚ.2011/0327 (COD)NávrhSMERNICA EURÓPSKEHO PARLAMENTU A RADYktorou sa mení a dopĺňa smernica Európskeho parlamentu a Rady 2006/126/ES, pokiaľ ide o vodičské preukazy, ktoré zahŕňajú funkcie karty vodiča(Text s významom pre EHP)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 91,so zreteľom na návrh Európskej komisie,po postúpení návrhu legislatívneho aktu národným parlamentom,,so zreteľom na stanovisko Európskeho hospodárskeho a sociálneho výboru[3],so zreteľom na stanovisko Výboru regiónov[4],konajúc v súlade s riadnym legislatívnym postupom,keďže:1.  Skúsenosti ukázali, že v prípade vodičských preukazov dochádza k podvodom a k zneužitiu menej často ako v prípade kariet vodiča, používaných v záznamovom zariadení nainštalovanom vo vozidlách, ktoré sa využívajú na cestnú prepravu osôb alebo tovaru v súlade s nariadením Rady (EHS) č. 3821/85 z 20. decembra 1985 o záznamovom zariadení v cestnej doprave[5]. Toto záznamové zariadenie by teda bolo spoľahlivejšie, keby sa karty vodiča a vodičské preukazy zlúčili. Týmto zlúčením by sa znížila aj administratívna záťaž pre vodičov, ktorí by už nemuseli žiadať o dva rôzne dokumenty a vlastniť ich.2.  Vodičské preukazy a karty vodiča majú takmer totožný vzor aj súbor dátových polí. Jediný významný rozdiel medzi nimi spočíva v tom, že karty vodiča musia obsahovať mikročip, zatiaľ čo v prípade vodičských preukazov tento mikročip povinný nie je. Z toho vyplýva, že zlúčenie týchto dvoch dokumentov sa dá z technického hľadiska ľahko dosiahnuť.3.  Zlúčenie by nemalo ovplyvniť práva a povinnosti vyplývajúce z administratívnych povolení byť držiteľom vodičského preukazu a karty vodiča.4.  Na karty vodiča sa v súčasnosti vzťahujú postupy typového schvaľovania doplňujúce postupy platné pre vodičské preukazy. Od 19. januára 2018 by typové schvaľovanie mikročipu zavedeného do vodičských preukazov, ktoré sa vydávajú vodičom z povolania, a teda zahŕňajú aj funkcie karty vodiča, malo spĺňať nielen požiadavky nariadenia Komisie XXXX/XXXX, ktorým sa vykonáva smernica 2006/126/ES, pokiaľ ide o vodičské preukazy obsahujúce pamäťové médium, ale aj všetky relevantné požiadavky ustanovené v nariadení (EHS) č. 3821/85.5.  Smernica Európskeho parlamentu a Rady 2006/126/ES z 20. decembra 2006 o vodičských preukazoch[6] by sa teda mala zodpovedajúcim spôsobom zmeniť a doplniť,PRIJALI TÚTO SMERNICU:Článok 1Smernica 2006/126/ES sa mení a dopĺňa takto:1) V článku 1 sa dopĺňa tento odsek 5:„5. Od 19. januára 2018 sa do všetkých vodičských preukazov vydaných v súlade s článkom 7a zavádza mikročip.Tento mikročip spĺňa požiadavky uvedené v odsekoch 2 a 3 tohto článku, vrátane predovšetkým všetkých opatrení prijatých na základe odseku 2. Obsahuje aj všetky identifikačné údaje karty uvedené v oddiele IV, bode 5.2 prílohy IB k nariadeniu Rady (EHS) č. 3821/85.Pokiaľ ide o typové schválenie, vodičský preukaz vydaný v súlade s článkom 7a musí spĺňať požiadavky [kapitoly III] prílohy IB k nariadeniu (EHS) č. 3821/85. Informácie o typovom schválení sa uložia do mikročipu v aplikácii pre funkcie karty vodiča.“2) Vkladajú sa tieto články 7a, 7b a 7c:„Článok 7aVodičský preukaz s integrovanou kartou vodiča1. Od 19. januára 2018 členské štáty pri vydávaní, nahradzovaní, obnovovaní alebo výmene vodičského preukazu vodičovi, ktorý je zamestnaný v cestnej preprave tovaru a osôb v zmysle nariadenia Európskeho parlamentu a Rady (ES) č. 561/2006[7] vydajú vodičský preukaz, ktorý zahŕňa potrebné funkcie tak, aby bolo možné tento vodičský preukaz použiť aj ako kartu vodiča v zmysle nariadenia (EHS) č. 3821/85.2. Vodičský preukaz, ktorý zahŕňa funkcie karty vodiča, sa vydá do jedného mesiaca odo dňa prijatia žiadosti príslušným orgánom.3. Pri vydávaní vodičského preukazu, ktorý zahŕňa funkcie karty vodiča, uvedú členské štáty na vodičskom preukaze harmonizovaný kód EÚ uvedený v prílohe I.4. Vodič nesmie byť zároveň držiteľom karty vodiča vydanej v súlade s nariadením (EHS) č. 3821/85 a vodičského preukazu, ktorý zahŕňa funkcie karty vodiča. Keď sa vodičský preukaz, ktorý zahŕňa funkcie karty vodiča, vydá vodičovi, vodič odovzdá svoj predchádzajúci vodičský preukaz aj svoju predchádzajúcu kartu vodiča vydávajúcemu orgánu.5. Ak členský štát iný ako vydávajúci členský štát odníme platný vodičský preukaz, ktorý zahŕňa funkcie vodičskej karty alebo pozastaví jeho platnosť, vráti ho orgánom vydávajúceho členského štátu a uvedie dôvody takéhoto vrátenia.“„Článok 7bVodičský preukaz s integrovanou kartou vodiča6.  Ak si vodič chce obnoviť vodičský preukaz, ktorý zahŕňa funkcie karty vodiča, predloží žiadosť príslušným orgánom členského štátu, v ktorom má zvyčajné bydlisko, a to najneskôr 15 pracovných dní pred uplynutím doby platnosti jeho vodičského preukazu.7.  V prípade žiadosti o obnovenie vodičského preukazu, ktorý zahŕňa funkcie karty vodiča, ktorej doba platnosti sa blíži ku koncu, vydá príslušný orgán pred uplynutím doby platnosti novú kartu za predpokladu, že mu žiadosť bola zaslaná v lehote ustanovenej v odseku 1.“„Článok 7cOdcudzené, stratené alebo poškodené vodičské preukazy zahŕňajúce kartu vodiča8.  Členské štáty vedú zoznamy vydaných, odcudzených, stratených alebo poškodených vodičských preukazov, ktoré zahŕňajú funkcie kariet vodiča po dobu rovnajúcu sa minimálne dobe ich administratívnej platnosti.9.  Krádež vodičského preukazu, ktorý zahŕňa funkcie karty vodiča, sa oficiálne oznámi príslušným orgánom členského štátu, v ktorom ku krádeži došlo.10.  Strata vodičského preukazu, ktorý zahŕňa funkcie karty vodiča, sa oficiálne oznámi príslušným orgánom vydávajúceho členského štátu a príslušným orgánom členského štátu, v ktorom má držiteľ svoje zvyčajné bydlisko, ak ide o dva rôzne štáty.11.  Ak je vodičský preukaz, ktorý zahŕňa kartu vodiča poškodený, nefunkčný, stratený alebo odcudzený, vodič požiada do siedmich kalendárnych dní príslušné orgány členského štátu, v ktorom má držiteľ zvyčajné bydlisko, o jeho náhradu. Tieto orgány vydajú náhradný preukaz do piatich pracovných dní po prijatí podrobnej žiadosti na tento účel.“3) V bode 3 prílohy I sa za kód 96 vkladá tento kód EÚ:„97. Vodičský preukaz, ktorý zahŕňa funkcie karty vodiča do ...[napr. 97(01.01.18)]“.Článok 21. Členské štáty prijmú a uverejnia najneskôr do [2 rokov od nadobudnutia účinnosti] zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.Tieto ustanovenia sa uplatňujú od 19. januára 2018.Členské štáty uvedú v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 3Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie .Článok 4Táto smernica je určená členským štátom.V BruseliZa Európsky parlament Za Radupredseda predseda [1] KOM(2011) 451 v konečnom znení.[2] Pozri Posúdenie vplyvu SEK(2011) 948.[3] Ú. v. EÚ C , s. . .[4] Ú. v. EÚ C , s. . .[5] Ú. v. ES L 370, 31.12.1985, s. 8.[6] Ú.v. EÚ L 403, 30.12.2006, s. 18.[7] Ú. v. EÚ L 102, 11.4.2006, s. 1.